b'\n_START_ARTICLE_\nZa zaprtimi vrati\n_START_SECTION_\nKratka vsebina\n_START_PARAGRAPH_\nIgra se za\xc4\x8dne, ko sobar z Garcinom vstopi v sobo, in kmalu lahko spoznamo, da je v peklu (mnogi verjamejo, da je pekel prikazan kot ogromen hotel, ker so v delu omenjene sobe in hodniki). Soba nima oken ali ogledala ter ima samo ena vrata. Najprej se Garcinu pridru\xc5\xbei Ines, kasneje pa \xc5\xa1e Estelle. Po njunem prihodu sobar odide in vrata se zaprejo in zaklenejo. Vsi pri\xc4\x8dakujejo mu\xc4\x8denje, vendar nikakr\xc5\xa1en mu\xc4\x8ditelj ne prispe. Namesto tega spoznajo, da so oni tam, da mu\xc4\x8dijo drug drugega, kar u\xc4\x8dinkovito po\xc4\x8dnejo s preiskovanjem grehov, \xc5\xbeelja in neprijetnih spominov drug drugega. Sprva vidijo kaj se dogaja na Zemlji v zvezi z njimi samimi, \xc4\x8deprav lahko le gledajo in poslu\xc5\xa1ajo, ampak s\xc4\x8dasoma (s tem ko njihova povezava z Zemljo pojema in ko \xc5\xbeive\xc4\x8di nadaljujejo s svojimi \xc5\xbeivljenji) ostanejo sami s svojimi mislimi in v dru\xc5\xbebi z ostalima dvema. Blizu konca igre Garcin zahteva, da ga spustijo ven, in vrata se odprejo, vendar se vsi odre\xc4\x8dejo odhodu.\n_START_SECTION_\nDogajalni prostor\n_START_PARAGRAPH_\nCelotna drama se dogaja v hotelskem salonu iz drugega cesarstva. Hotel je sestavljen iz ne\xc5\xa1tetih sob, brez izhoda in je prispodoba za pekel. V sobi ni ogledal, oken in postelj, ve\xc4\x8dkrat pa je omenjen bronast odlitek. V salonu je vedno svetloba, ni dneva in no\xc4\x8di. Osebam so namenjeni trije kanapeji, eden izmed njih je temnorde\xc4\x8d, drugi pa zelen. Sobarja lahko pokli\xc4\x8dejo z zvoncem, ki pa ne deluje.\n_START_SECTION_\nGarcin\n_START_PARAGRAPH_\nGarcin je prva oseba, ki je predstavljena bralcu. Je Brazilec, \xc4\x8digar greh je strahopetnost (dezertiral je iz vojske ob za\xc4\x8detku druge svetovne vojne) in brez\xc4\x8dutnost (zelo o\xc4\x8ditno je varal svojo \xc5\xbeeno, celo do te stopnje, da je njemu in njegovi ljubici zjutraj nosila zajtrk v posteljo, brez kakr\xc5\xa1nega koli so\xc4\x8dutja). Na za\xc4\x8detku igre sovra\xc5\xbei Ines, ker ona spozna njegovo \xc5\xa1ibkost, in si \xc5\xbeeli Estelle, saj se mu zdi, da ga obravnava kot mo\xc5\xa1kega. Vendar do konca igre spozna, zakaj Ines uvidi njegovo \xc5\xa1ibkost in brez\xc4\x8dutnost, samo njena odveza ga lahko osvobodi (\xc4\x8de je njegova osvoboditev sploh \xc5\xa1e mo\xc5\xbena). Stalno \xc4\x8daka na prihod fizi\xc4\x8dnega in psihi\xc4\x8dnega mu\xc4\x8denja, a \xc5\xa1ele na koncu se zave, da ga je v resnici bil ves ta \xc4\x8das dele\xc5\xbeen. Obsojen je na \xc5\xbeeljo po bole\xc4\x8dini, ker se mu zdi, da se bo s tem odkupil za svoja strahopetna dejanja. Po poklicu je bil novinar. Umrl je tako, da je bil ustreljen.\n_START_SECTION_\nInes\n_START_PARAGRAPH_\nInes je druga oseba, ki vstopi v sobo. Je lezbijka. Njen greh je, da je \xc5\xbeeno obrnila proti njenemu mo\xc5\xbeu, popa\xc4\x8dila je njeno dojemanje svojega soproga. Zdi se, da je Ines edina, ki resni\xc4\x8dno razume mo\xc4\x8d mnenja, saj skozi celotno igro manipulira z Estellinim ter Garcinovim mnenjem o drugem in o nju samih. Je tudi edina, ki je \xc5\xbee sprva odkrita o svojih, Garcinovih in Estellinih grehih. Brez nje \xc5\xbeivljenje v peklu ne bi bila muka. Umrla je, ker je njena prijateljica spustila plin.\n_START_SECTION_\nEstelle\n_START_PARAGRAPH_\nEstelle je \xc5\xbeenska visoke dru\xc5\xbebe, blondinka, ki se je poro\xc4\x8dila s svojim mo\xc5\xbeem samo zaradi denarja in ga varala z mlaj\xc5\xa1im mo\xc5\xa1kim. Skozi igro napreduje pri Garcinu, \xc5\xbeeli se definirati kot \xc5\xbeenska (kar je mogo\xc4\x8de njena edina vloga) s pomo\xc4\x8djo mo\xc5\xa1kega. Njena greha sta varanje mo\xc5\xbea in detomor otroka, ki ga je imela s svojim mladim ljubimcem, katerega je to pripeljalo do samomora. Na koncu izgubi boj za Garcina proti Ines.'